ཁོས་རས་སྒྲོམ་བརྒྱངས།སྐྱ་ཐིག་ཕབ།ཚོན་སྣ་བསྡེབས།པིར་སྦོམ་ཕྲ་ཆེ་ཆུང་མང་པོ་སྟ་གོན་ཚགས་སུ་བགྱིས།ལྷ་རིས་བྲིས།ལོ་ངོ་དུ་མའི་ཡར་སྔོན་དུ།ཁོས་ཟི་ལིང་གི་འབྲིང་རིམ་ཆེད་ལས་སློབ་གྲྭ་དེ་ནས་རི་མོའི་ཆེད་ལས་ལ་སློབ་སྦྱོང་ལོ་ཁ་ཤས་བྱས།ཁོས་རང་གི་ཕ་རྒན་གྱི་བརྙན་རིས་བྲིས་ནས་གཟེངས་བསྟོད་ཀྱི་རྟགས་མ་བླངས་མྱོང་།ལོ་དེར་མར་ནང་ཞིང་ཁུག་ནས་གསལ་སྒྲོན་གྱི་སྣང་བརྙན་རི་མོར་བཀོད་དེ་ཁོ་མོར་སྒུག་བསྡད་མྱོང་།དེ་ནས་ལོ་བདུན་བརྒྱད་ཙམ་གྱི་ལང་ཚོའི་དུས་ཚོད་དེ་ལོ་ཟླའི་སྡོང་མགོ་ནས་ལོ་མ་བཞིན་འཐོར་སོང་།ཁོས་རི་མོ་མ་བྲིས་བར་ལོ་ངོ་བདུན་བརྒྱད་ཙམ་འགོར་སོང་།ལོ་ངོ་བདུན་བརྒྱད་ཀྱི་རྗེས་ནས་ཁོས་སླར་ཡང་སྨྱུ་གུ་ལག་ཏུ་བཟུང་སྟེ།རས་གཞི་དཀར་པོ་དེའི་ངོས་སུ་སྨྱུག་རྩེ་བསྒྱུར་དུས།ཡར་སྔོན་ཟིང་ཟིང་ལོང་ལོང་གི་སེམས་པ་དེ་དེ་མ་ཐག་ལྷོད་འཇགས་སུ་གྱུར་སོང་།